FI Euroopan unionin virallinen lehti C 106/16

Tiivistelmä tiedoista, jotka jäsenvaltiot ovat toimittaneet perustamissopimuksen 87 ja 88 artiklan soveltamisesta maataloustuotteiden tuottamisen alalla toimiville pienille ja keskisuurille yrityksille myönnettävään valtiontukeen ja asetuksen (EY) N:o 70/2001 muuttamisesta annetun komission asetuksen (EY) N:o 1857/2006 nojalla myönnettävästä valtiontuesta

(2008/C 106/07)

Tuen numero: XA 295/07

Jäsenvaltio: Espanja

Alue: Navarra

Tukijärjestelmän nimike tai yksittäisen tuen saaneen yrityksen nimi: Ayudas a la creación y desarrollo de las asociaciones promotoras de denominaciones de calidad de productos agroalimentarios

Oikeusperusta: Orden foral de la consejera de desarrollo rural y medio ambiente, por la que se establecen las normas reguladoras para la concesión de ayudas a la creación y desarrollo de las asociaciones promotoras de denominaciones de calidad de productos agroalimentarios, y se aprueba la convocatoria para el año 2007

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 150 000 EUR

Tuen enimmäisintensiteetti: Enintään 70 % tuotantoyhdistyksille myönnettävien tukien tukikelpoisista kustannuksista.

Enintään 70 % korkealaatuisten maataloustuotteiden tuotannon edistämisen tukikelpoisista kustannuksista.

Enintään 70 % teknisen avun tukikelpoisista kustannuksista maatalousalalla

Täytäntöönpanoajankohta: 1. marraskuuta 2007.

Tukijärjestelmän tai yksittäisen tuen kesto: 1. marraskuuta 2007 — 31. joulukuuta 2007

Tuen tarkoitus: 1) Tuen pääasiallinen tarkoitus on edistää voittoa tavoittelemattomien, maataloustuotteiden laatunimityksiä edistävien yhdistysten perustamista ja kehittämistä. 2) Muina tavoitteena ovat: tarjota kuluttajalle lisäarvoa, lisätä maataloustuotteiden ja elintarvikkeiden laatu-, turvallisuus- ja terveellisyystakuita sekä säästää ympäristöä. Asetuksen (EY) N:o 1857/2006 9 artiklan 2 kohdan b alakohta: tuki tuottajien yhdistyksille, jotka vastaavat suojattujen maantieteellisten merkintöjen ja alkuperänimitysten valvonnasta. Tukikelpoiset kustannukset: yhdistysten perustamis- ja kehittämiskustannukset.

Asetuksen (EY) N:o 1857/2006 14 artiklan 2 kohta: Tukikelpoiset kustannukset: laadukkaiden maataloustuotteiden kehittämiseen liittyvät kustannukset.

Asetuksen (EY) N:o 1857/2006 15 artiklan 2 kohta: Tukikelpoiset kustannukset: näiden tuottajayhdistysten tarjoamasta teknisestä avusta aiheutuvat kustannukset

Asianomainen ala: Laatutuotteita tuottavat liitteessä I mainittujen eläin- ja kasvintuotantoalojen tuottajat

Tuen myöntävän viranomaisen nimi ja osoite:

Gobierno de Navarra Departamento de Desarrollo Rural y Medio Ambiente C/ Tudela, 20 E-31003 Pamplona

Internet-osoite: http://www.cfnavarra.es/agricultura/COYUNTURA/AyudasEstado/pdfs/STNO07064%20OF.pdf

Muita tietoja:

Gobierno de Navarra Dirección General de Desarrollo Rural y Medio Ambiente C/ Tudela, 20 E-31003 Pamplona Tel. (34) 848 42 29 33 E-mail: izabalzv@cfnavarra.es

Tuen numero: XA 297/07

Jäsenvaltio: Espanja

Alueet: —

Tukijärjestelmän nimike tai yksittäisen tuen saaneen yrityksen nimi: Subvenciones para fomentar la producción de productos agroalimentarios de calidad diferenciada de origen animal

Oikeusperusta: Proyecto de Real Decreto no … /2007, de ... de ..., por el que se establecen las bases reguladoras para la concesión de las subvenciones para fomentar la producción de productos agroalimentarios de calidad diferenciada de origen animal

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tukiohjelmaan on vuodelle 2007 varattu 2 404 000 EUR. Vuosille 2008, 2009, 2010, 2011, 2012 ja 2013 tehtyjen arvioiden mukaan tukea on määrä lisätä enintään 5 600 000 EUR kunakin budjettivuonna

Tuen enimmäisintensiteetti: Tukikelpoisiin toimiin myönnettävät tuet eivät saa ylittää asetuksen (EY) N:o 1857/2006 14 artiklassa säädettyjä enimmäismääriä. Toisin sanoen julkisten laitosten myöntämät tuet voivat olla enintään 100 % kustakin tukikelpoisesta toimesta siten, ettei talousarvio ylity. Tukikelpoisia ovat seuraavat toimet:

Täytäntöönpanoajankohta: Säädöksen ”Proyecto de Real Decreto/…/2007, de de, por el que se establecen las bases reguladoras para la concesión de las subvenciones para fomentar la producción de productos agroalimentarios de calidad diferenciada de origen animal” julkaisemisesta ja voimaantulosta alkaen

Tukijärjestelmän tai yksittäisen tuen kesto: 31. joulukuuta 2013 saakka. Tuet ilmoitetaan haettavaksi vuosittain

Tuen tarkoitus: Eläinperäisten erilaatuisten maataloustuotteiden tuotannon ja markkinoille saattamisen edistäminen. Näiden ohjelmien edistämisellä on tarkoitus lisätä kysyntää vastaavien maataloustuotteiden tarjontaa ja lisätä kuluttajien luottamusta eläinperäisiin maataloustuotteisiin.

Tuet perustuvat antaman asetuksen (EY) N:o 1857/2006 14 artiklan 2 kohdan seuraaviin alakohtiin:

14 artiklan 2 kohdan a alakohta: tekninen apu markkinatutkimuksiin sekä eläinperäisten erilaatuisten maataloustuotteiden suunnitteluun ja luomiseen,

14 artiklan 2 kohdan b alakohta: erilaatuisten tuotteiden tuotanto-ohjelmien käyttöönotto,

14 artiklan 2 kohdan c alakohta: henkilökunnan koulutus erityisesti erilaatuisten tuotteiden tuotanto-ohjelmien toteuttamiseen,

14 artiklan 2 kohdan d alakohta: käyttöönotettujen laatutuotanto-ohjelmien varmentaminen

Asianomainen ala: Tuilla on määrä edistää erilaatuisia eläinperäisiä maataloustuotteita, kuten liha, maito, munat, hunaja ja ihmisravinnoksi tarkoitetut maaetanat, jotka ovat peräisin erilaatuisten tuotteiden tuotanto-ohjelmia noudattavien maatilojen tuotantoeläimistä, joita kasvatetaan kyseisten ohjelmien mukaisesti. Tukia myönnetään siis seuraavilla aloilla: naudanliha, lehmänmaito, lampaanliha, lampaanmaito, vuohenliha, vuohenmaito, sianliha, hevosenliha, siipikarjanliha, siipikarjanmunat, mehiläiset ja etanat

Tuen myöntävän viranomaisen nimi ja osoite:

Ministerio de Agricultura, Pesca y Alimentación Paseo Infanta Isabel, 1 E-28014 Madrid

Internet-osoite: http://rasve.mapa.es/Publica/InformacionGeneral/Legislacion/DOCUMENTOS/LEGISLACION/RD %20AYUDAS %20PROGRAMAS %20AGROALIMENTARIOS %20DE %20CALIDAD.DOC

Muita tietoja: Tuet soveltuvat yhteen muiden virastojen, niihin kuuluvien tai niiden alaisten niin kansallisten kuin kansainvälisten julkisten laitosten ja muiden fyysisten tai juridisten yksityisten henkilöiden myöntämien tukien kanssa. Tuen määrä joko yksinään tai yhdessä muiden virastojen, julkisten laitosten tai fyysisten tai juridisten henkilöiden antamien tukien kanssa ei kuitenkaan voi ylittää edellä mainittuja ylärajoja eikä missään tapauksessa perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15 päivänä joulukuuta 2006 annetun komission asetuksen (EY) N:o 1857/2006 14 artiklassa säädettyjä rajoja.

Joka tapauksessa, jos todelliset kustannukset ovat pienemmät kuin alkuperäisessä talousarviossa, tai tuensaajalle on myönnetty muita tukia, jolloin tuen kokonaismäärä ylittää rahoitusprosenttimäärän, asiaa koskevaa päätöstä mukautetaan ja tukea pienennetään suhteessa alkuperäisessä päätöksessä myönnettyyn tukeen. Siinä yhteydessä voidaan, mikäli talousarviossa on varaa, mukauttaa määriä saatuihin hakemuksiin, jotka on perusteltava

Carlos ESCRIBANO MORA

Pääjohtaja, karjankasvatus

Tuen numero: XA 360/07

Jäsenvaltio: Slovenia

Alue: Območje občine Makole

Tukijärjestelmän nimike tai yksittäisen tuen saaneen yrityksen nimi: Sofinanciranje programov za ohranjanje in razvoj kmetijstva ter podeželja v občini Makole

Oikeusperusta: Pravilnik o sofinanciranju programov za ohranjanje in razvoj kmetijstva ter podeželja v občini Makole

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä:

2007: 4 000 EUR

2008: 9 500 EUR

2009: 12 000 EUR

2010: 12 000 EUR

2011: 12 000 EUR

2012: 12 000 EUR

2013: 12 000 EUR

Tuen enimmäisintensiteetti:

1. Maatilainvestoinnit maatalouden alkutuotantoon:

— epäsuotuisilla alueilla enintään 50 prosenttia tukikelpoisista kustannuksista,

— muilla alueilla enintään 40 prosenttia tukikelpoisista kustannuksista.

Investointituen tarkoituksena on maatilojen uudenaikaistaminen (maatilarakennusten entisöinti, maataloustuotannossa käytettävien laitteiden hankinta) sekä laidunten ja maatalousmaan hoito.

2. Perinteisten maisemien ja rakennusten säilyttäminen:

— muiden kuin tuottavien kohteiden osalta enintään 100 prosenttia,

— maatilan tuotanto-omaisuuteen liittyvien investointien osalta epäsuotuisilla alueilla enintään 75 prosenttia ja muilla alueilla enintään 60 prosenttia,

— rakennuksiin kuuluvan kulttuuriperinnön säilyttämistä varten tarvittavien perinteisten materiaalien käytöstä aiheutuviin lisäkustannuksiin voidaan myöntää lisätukea enintään 100 prosenttia.

3. Tuki vakuutusmaksujen suorittamiseen:

— kunnallinen rahoitustuki täydentää kansallisesta talousarviosta myönnettävää vakuutusmaksujen rahoitustukea siten, että tukiosuus on enintään 50 prosenttia kasvi- ja hedelmäviljelmien vahinkovakuutusten ja kotieläinten eläintautivakuutusten tukikelpoisista kustannuksista.

4. Tuki maa-alueiden uusjakoon:

— enintään 100 prosenttia oikeudellisista ja hallinnollisista menettelyistä aiheutuvista tosiasiallisista kustannuksista.

5. Tuki laadukkaiden maataloustuotteiden tuotannon edistämiseen:

— enintään 100 prosenttia tosiasiallisista kustannuksista; tuki myönnetään tuettujen palvelujen muodossa, eikä siihen liity tuottajille maksettavia suoria tukia.

6. Teknisen tuen antaminen:

— enintään 100 prosenttia tosiasiallisista kustannuksista; tuki myönnetään tuettujen palvelujen muodossa, eikä siihen liity tuottajille maksettavia suoria tukia

Täytäntöönpanoajankohta: Marraskuu 2007 (tukea ei saa myöntää ennen tiivistelmän julkaisemista Euroopan komission verkkosivuilla)

Tukijärjestelmän tai yksittäisen tuen kesto: 31. joulukuuta 2013 asti

Tuen tarkoitus: Tuki pienille ja keskisuurille yrityksille

Viittaus asetuksen (EY) N:o 1857/2006 artikloihin ja tukikelpoisiin kustannuksiin: Maatalouden ja maaseudun säilyttämistä ja kehittämistä Makolen kunnassa koskevien ohjelmien osarahoittamisesta annetussa ohjesääntöluonnoksessa määrätään toimenpiteistä, jotka ovat valtiontukea perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15 päivänä joulukuuta 2006 annetun komission asetuksen (EY) N:o 1857/2006 (EUVL L 358, 16.12.2006, s. 3) seuraavien artiklojen mukaisesti:

4 artikla: Maatilainvestoinnit.

5 artikla: Perinteisten maisemien ja rakennusten säilyttäminen.

12 artikla: Tuki vakuutusmaksujen suorittamiseen.

13 artikla: Tuki maa-alueiden uusjakoon.

14 artikla: Tuki laadukkaiden maataloustuotteiden tuotannon edistämiseen.

15 artikla: Teknisen tuen antaminen

Alat, joita tuki koskee: Maatalous

Tuen myöntävän viranomaisen nimi ja osoite:

Občina Makole Makole 42 SLO-2321 Makole

Internet-osoite: http://ls.lex-localis.info/UradnoGlasiloObcin/VsebinaDokumenta.aspx?SectionID=675bf220-56a8-46d2-8ac7-f3fcf248a65b

Muita tietoja: Peltokasvi- ja hedelmäviljelmien vakuutusmaksujen korvaamista koskeva toimenpide käsittää seuraavat luonnonmullistukseen rinnastettavissa olevat epäsuotuisat sääolot: keväthalla, raekuurot, salamaniskut, salamaniskujen aiheuttamat tulipalot, myrskyt ja tulvat.

Kunnalliset ohjesäännöt ovat asetuksessa (EY) N:o 1857/2006 kunnallisille tukitoimenpiteille asetettujen edellytysten sekä sovellettavien yhteisten säännösten (tuen myöntämismenettely, tuen kasautuminen, tuen avoimuus ja seuranta) mukaisia

Alojz GORČENKO

Pormestari Makolen kunnan

Tuen numero: XA 382/07

Jäsenvaltio: Irlanti

Alue: Koko maa

Tukijärjestelmän nimike tai yksittäistä tukea saaneen yrityksen nimi: Hardship Grant Scheme (Bovine TB and Brucellosis)

Oikeusperusta: Diseases of Animals Act 1966

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Järjestelmässä maksettavien tukien kokonaismäärät riippuvat taudin tasosta, joka vastaavasti vaikuttaa siihen, kuinka monesta positiivisen tuloksen antaneesta eläimestä ilmoitetaan ja kuinka monelle tilalle määrätään rajoituksia naudan tuberkuloosin ja luomistaudin vuoksi. Sen vuoksi menojen kokonaismäärää vuosina 2007–2013 ei ole mahdollista arvioida. Seuraavassa esitetty menoarvio perustuu taudin nykytasoon ja vuoden 2007 odotettuihin menoihin:

Tuen enimmäisintensiteetti: 100 %

Täytäntöönpanoajankohta:

Tukijärjestelmän tai yksittäisen tuen kesto: Hardship scheme -järjestelmän täytäntöönpano on jatkuvaa, koska se liittyy suoraan naudan tuberkuloosin ja luomistaudin esiintymiseen Irlannissa. Järjestelmä pidetään voimassa, kunnes molemmat taudit on saatu hävitettyä

Tuen tarkoitus: Korvata viljelijöille menetyksiä, jotka johtuvat naudan tuberkuloosiin ja luomistautiin sairastuneina pidettyjen eläinten ilmoittamisesta ja poistamisesta. Näiden eläintautien aiheuttamien vaikeuksien vuoksi tarkoitetuilla avustuksilla on tarkoitus kattaa ylimääräiset rehukustannukset rajoitusaikoina (1. marraskuuta — 30. huhtikuuta).

Estää taudista ilmoittamatta jättäminen.

Tuki on asetuksen (EY) N:o 1857/2006 10 artiklan 2 kohdan (Eläin- ja kasvitauteihin sekä tuholaisten esiintymiseen liittyvä tuki) mukaista

Asianomainen ala/asianomaiset alat: Nautaeläimet

Tuen myöntävän viranomaisen nimi ja osoite:

Department of Agriculture and Food Maynooth Business Park Maynooth, Co. Kildare Ireland

Internet-osoite: http://www.agriculture.gov.ie/animal_health/ERAD/ERAD_comp_scheme07.doc

Tuen numero: XA 409/07

Jäsenvaltio: Slovenian tasavalta

Alue: Območje občine Dobje

Tukijärjestelmän nimike tai yksittäistä tukea saavan yrityksen nimi: Programi razvoja podeželja v občini Dobje 2007–2013

Oikeusperusta: Pravilnik o dodeljevanju pomoči za ohranjanje in razvoj kmetijstva in podeželja v občini Dobje

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä:

2007: 11 433 EUR

2008: 13 147 EUR

2009: 15 120 EUR

2010: 17 388 EUR

2011: 19 996 EUR

2012: 22 995 EUR

2013: 26 445 EUR

Tuen enimmäisintensiteetti:

1. Maatilainvestoinnit:

— Tuen bruttointensiteetti ei saa ylittää 40:ä % tukikelpoisista kustannuksista.

tuki myönnetään investointeihin, jotka liittyvät maatilan rakennusten entisöimiseen, maataloustuotannossa käytettävien laitteiden hankintaan, pysyviin viljelmiin sekä maatalousmaan parantamiseen ja maatilan yksityisten kulkuteiden kunnostamiseen.

2. Perinteisten rakennusten säilyttäminen:

— enintään 60 % todellisista investointikustannuksista, kun on kyse muista kuin tuottavista kohteista tai tuottavista kohteista edellyttäen, että investointi ei lisää tuotantokapasiteettia.

3. Vakuutusmaksujen suorittaminen:

— tuki täydentää kansallisesta talousarviosta myönnettävää vakuutusmaksujen rahoitustukea enintään 50 %:iin kasvi- ja hedelmäviljelmien kärsimien vahinkojen tai eläintautien varalta otettujen vakuutusten tukikelpoisista kustannuksista.

4. Teknisen tuen antaminen maatalousalalla:

— enintään 100 % kustannuksista, jotka aiheutuvat viljelijöiden opetuksesta ja koulutuksesta, neuvontapalveluista, foorumeiden järjestämisestä, kilpailuista, näyttelyistä, messuista, julkaisuista, tuoteluetteloista, verkkosivustoista ja tieteellisen tiedon levittämisestä. Tuki myönnetään tuettujen palvelujen muodossa, eikä siihen liity tuottajille maksettavia suoria tukia

Täytäntöönpanoajankohta: Marraskuu 2007 (Tukea ei saa myöntää ennen tiivistelmän julkaisemista Euroopan komission Internet-sivustossa)

Tukijärjestelmän tai yksittäisen tuen kesto: 31. joulukuuta 2013 asti

Tuen tarkoitus: Pk-yritysten tukeminen

Viittaus asetuksen (EY) N:o 1857/2006 artikloihin ja tukikelpoisiin kustannuksiin: Valtiontuen myöntämistä Dobjen kunnassa koskevien ohjesääntöjen III lukuun sisältyy toimenpiteitä, jotka ovat valtiontukea perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 (EUVL L 358, 16.12.2006, s. 3) seuraavien artiklojen mukaisesti:

4 artikla: Maatilainvestoinnit.

5 artikla: Perinteisten maisemien ja rakennusten säilyttäminen.

12 artikla: Tuki vakuutusmaksujen suorittamiseen.

15 artikla: Teknisen tuen antaminen maatalousalalla

Alat, joita tuki koskee: Maatalous

Tuen myöntävän viranomaisen nimi ja osoite:

Občina Dobje Dobje pri Planini 26 SLO-3224 Dobje pri Planini

Internet-osoite: http://www.uradni-list.si/1/ulonline.jsp?urlid=200795&dhid=92096

Muita tietoja: Peltokasvi- ja hedelmäviljelmien vakuutusmaksujen korvaamista koskeva toimenpide käsittää seuraavat luonnonmullistuksiksi luokiteltavat epäsuotuisat sääolot: keväthalla, raekuurot, salamaniskut, salamaniskujen aiheuttamat tulipalot, myrskyt ja tulvat.

Kunnan antamat ohjesäännöt ovat asetuksessa (EY) N:o 1857/2006 kunnallisille tukitoimenpiteille asetettujen edellytysten ja yhteisten säännösten mukaisia (tuen myöntämismenettely, tuen kasautuminen, tuen avoimuus ja seuranta)

Franc SALOBIR

Pormestari